Kõige rohkem liha, 1510 g, leiti Kesk-Uuralis 12.1.1972. a lõksu jäänud 27,6 kg kaalunud isailvese maost, see küll ei klappinud "kümnete kilode kaupa õgiva" ja metskitsi massiliselt hävitava kahjuri müüdiga. Kuna pooled inimesed usuvad siiralt oma väljamõeldisi, teostasid jahimehed 10.1.1979. a "teadusliku eksperimendi", tappes kohe peale söömist emailvese koos 2 pojaga. 17,5 kg kaalunud emase seest leiti 1,1 kg liha, isase 8,9 kg kaalunud poja seest 760 g ja emase poja (7,8 kg) kõhust 680 g.